*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Noteikumi par publisku dokumentu legalizāciju ar apliecinājumu *(apostille)***

Izdoti saskaņā ar Dokumentu

legalizācijas likuma 6. pantu

un [Notariāta likuma](https://likumi.lv/ta/id/68295-tiesu-izpilditaju-likums)

[342. panta](https://likumi.lv/ta/id/68295-tiesu-izpilditaju-likums#p111.1) otro daļu

1. Noteikumi nosaka iesnieguma publiska dokumenta legalizācijai ar apliecinājumu *(apostille)* (turpmāk – apliecinājums) veidlapas paraugu, kārtību, kādā tiek veikts apliecinājums vai pieņemts lēmums atteikt apliecinājumu un e-apostille reģistra (turpmāk – reģistrs) izveidošanas un uzturēšanas kārtību, tajā iekļaujamo ziņu apjomu, kā arī kārtību un apjomu, kādā ziņas iesniedz reģistrā un izsniedz no tā.

2. Personas iesniegumu par apliecinājumu (turpmāk – iesniegums) (1. pielikums) kopā ar legalizējamo dokumentu var iesniegt:

2.1. klātienē zvērinātam notāram;

2.2. sūtot pa pastu zvērinātam notāram;

2.3. elektroniski zvērinātam notāram;

2.4. elektroniski Latvijas Zvērinātu notāru padomes tīmekļvietnē, izmantojot tajā pieejamos autentifikācijas rīkus. Šādā gadījumā iesniegumu nav nepieciešams atsevišķi parakstīt;

2.5. klātienē Latvijas diplomātiskajā vai konsulārajā pārstāvniecībā, kas to pārsūta Latvijas Zvērinātu notāru padomei;

2.6. klātienē, sūtot pa pastu vai elektroniski Latvijas Zvērinātu notāru padomē iestāde, kurai kompetences ietvaros ārvalstī esoša persona izprasījusi attiecīgu dokumentu ar apliecinājumu. Šādā gadījumā iesniegumu nav nepieciešams atsevišķi parakstīt.

3. Pēc iesnieguma un legalizējamā dokumenta saņemšanas zvērināts notārs pārliecinās, vai legalizējamais dokuments atbilst Dokumentu legalizācijas likuma prasībām, un pārbauda to parakstījušās amatpersonas (turpmāk – amatpersona) statusu, kā arī paraksta un zīmoga vai spiedoga nospieduma atbilstību notāra rīcībā esošajai informācijai, amatpersonas paraksta paraugam un zīmoga vai spiedoga paraugam.

4. Ja legalizējamais dokuments ir parakstīts elektroniski, zvērināts notārs pārliecinās, vai legalizējamais dokuments atbilst Dokumentu legalizācijas likuma prasībām, un pārbauda, vai parakstītāja paraksts ir derīgs, dokumenta parakstītāja vārds, uzvārds sakrīt ar dokumentā minēto parakstītāja vārdu, uzvārdu, dokumentam ir pievienots laika zīmogs, amatpersonas dati ar dokumentā norādīto vārdu, uzvārdu un statusu atbilst viņa rīcībā esošajiem datiem.

5. Pēc šo noteikumu 3. vai 4. punktā noteikto prasību izpildes zvērināts notārs taisa apliecinājumu.

6. Ja dokumentu parakstījušās amatpersonas paraksta paraugs un, ja nepieciešams, zīmoga vai spiedoga nospieduma paraugs (turpmāk abi kopā – paraksta paraugs) zvērinātam notāram nav pieejams, viņš informē par to Latvijas Zvērinātu notāru padomi un iesniedzēju. Latvijas Zvērinātu notāru padome pieprasa attiecīgajai institūcijai ne vēlāk kā trīs mēnešu laikā no pieprasījuma saņemšanas dienas iesniegt Latvijas Zvērinātu notāru padomē legalizācijai nepieciešamo paraksta paraugu vai informāciju par to, ka paraksta paraugs nav pieejams. Pēc šajā punktā norādītās informācijas saņemšanas Latvijas Zvērinātu notāru padome nekavējoties nodrošina zvērinātu notāru pieeju saņemtajai informācijai, kā arī par to informē attiecīgo zvērināto notāru.

7. Ārlietu ministrija un Latvijas Zvērinātu notāru padome savstarpēji apmainās ar Latvijas amatpersonu paraksta paraugiem Dokumentu legalizācijas likumā noteikto funkciju veikšanai.

8. Apliecinājumu taisa angļu valodā (2. [pielikums](https://likumi.lv/ta/id/245625#piel1)) vienas darbdienas laikā no iesnieguma un legalizējamā dokumenta saņemšanas dienas vai šo noteikumu 6. punktā norādīto ziņu saņemšanas dienas. Apliecinājumu sagatavo un paraksta (ar drošu elektronisko parakstu, pievienojot laika zīmogu) elektroniski.

9. Zvērināts notārs paraksta apliecinājumu vienā datnē ar legalizējamo elektronisko dokumentu vai papīra formas skenēto dokumentu.

10. Zvērināts notārs Notariāta likumā noteiktajā kārtībā atsaka taisīt apliecinājumu, ja dokuments neatbilst Dokumentu legalizācijas likuma prasībām, kā arī, ja paraksta paraugu nav bijis iespējams iegūt šo noteikumu 6. punktā noteiktajā kārtībā.

11. Reģistrs ir zvērinātu notāru Aktu un apliecinājumu reģistra apakšsistēma, un to uztur Latvijas Zvērinātu notāru padome.

12. Reģistrā zvērināts notārs iekļauj informāciju par iesniedzēju (fiziskās personas vārdu, uzvārdu, personas kodu vai ārvalstī piešķirtu identifikācijas kodu (ja koda nav, – dzimšanas gadu, dienu un mēnesi) vai juridiskās personas nosaukumu un reģistrācijas numuru, dokumenta saņemšanas veidu, kontaktinformāciju (adresi, elektroniskā pasta adresi, tālruņa numuru)) un par dokumentu (nosaukums, veids (elektronisks/papīra), skaits, atzīmi par to, kas legalizējams: dokumenta oriģināls, tulkojums vai atvasinājums), kā arī reģistra ierakstam pievieno šo noteikumu 8. un 9. punktā noteiktajā kārtībā elektroniski parakstīto dokumentu un apliecinājumu. Katram reģistrētajam apliecinājumam reģistrs automātiski piešķir unikālo identifikatoru.

13. Pēc apliecinājuma reģistrēšanas reģistrā zvērināts notārs informāciju par apliecinājuma pārbaudes iespējām kopā ar legalizēto dokumentu izsniedz iesniedzējam vai viņa pārstāvim. Ja iesniedzējs izteicis vēlmi saņemt informāciju elektroniski, zvērināts notārs to nosūta iesniedzējam vai viņa pārstāvim elektroniski. Šo noteikumu 2.5. un 2.6. apakšpunktā noteiktajos gadījumos informāciju par apliecinājuma pārbaudes iespējām kopā ar legalizēto dokumentu iesniedz Latvijas Zvērinātu notāru padomē, kas to izsniedz attiecīgajai Latvijas diplomātiskajai vai konsulārajai pārstāvniecībai, iesniedzējam vai viņa pārstāvim, vai iestādei, kurai kompetences ietvaros ārvalstī esoša persona izprasījusi attiecīgu dokumentu ar apliecinājumu.

14. Latvijas Zvērinātu notāru padome nodrošina apliecinājuma bezmaksas pārbaudi tiešsaistē Latvijas Zvērinātu notāru padomes tīmekļvietnē pēc apliecinājuma unikālā identifikatora vai, verificējot elektroniski apliecināto dokumentu, to augšupielādējot.

15. Noteikumi stājas spēkā 2019. gada 1. jūlijā.

Ministru prezidents [A. K. Kariņš](https://mk.gov.lv/lv/amatpersonas/arturs-krisjanis-karins)

Ministru prezidenta biedrs,

tieslietu ministrs  J. Bordāns

Iesniedzējs:

Ministru prezidenta biedrs,

tieslietu ministrs  J. Bordāns